Diari Oficial de la Generalitat Valenciana


Sumari del DOGV 4000, del 16-05-2001 (2001/4585)

RESOLUCIÓ de 8 de maig de 2001, del conseller de Benestar Social, per la qual s'incrementa el crèdit destinat a finançar les estades en balnearis de la Comunitat Valenciana (Programa de Termalisme Valencià) per a 2001, regulades en l'Ordre de 30 de novembre de 2000 (DOGV núm. 3.895, de 12 de desembre de 2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/4585


Data del document
:   08-05-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * tercera edat
    * suport econòmic
    * medicina natural
    * ajuda pública

RESOLUCIÓ de 8 de maig de 2001, del conseller de Benestar Social, per la qual s'incrementa el crèdit destinat a finançar les estades en balnearis de la Comunitat Valenciana (Programa de Termalisme Valencià) per a 2001, regulades en l'Ordre de 30 de novembre de 2000 (DOGV núm. 3.895, de 12 de desembre de 2000). [2001/X4585]
  
La convocatòria d'ajudes en matèria d'estades en balnearis de la Comunitat Valenciana per a 2001, aprovada per l'Ordre de la Conselleria de Benestar Social, de 30 de novembre de 2000 (DOGV núm. 3.895, de 12 de desembre de 2000), va ser realitzada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i per tant amb antelació a l'aprovació en Corts Valencianes de la Llei de Pressupostos per a 2001, per la qual cosa el finançament d'aquestes ajudes va quedar condicionada a l'aprovació dels crèdits corresponents.
  
Una vegada publicada la Llei 11/2000, de Pressupostos de la Generalitat Valenciana per a 2001, i d'acord amb el que preceptua el número 11 de l'article 47 de la Llei d'Hisenda Pública de la Generalitat Valenciana, text refós, es va procedir mitjançant la Resolució de 31 de gener de 2001, a donar publicitat al crèdit i a la línia de subvenció destinada a finançar les estades en balnearis de la Comunitat Valenciana regulades en l'Ordre de la Conselleria de Benestar Social, de 30 de novembre de 2000.
  
Finalment, transcorreguda una part de l'exercici pressupostari, ateses les sol·licituds d'ajudes presentades i a la vista de les noves necessitats sorgides, resulta necessari un increment del crèdit destinat al Programa de Termalisme Valencià.
  
Per tant, segons el que s'ha exposat i en compliment de l'últim paràgraf de la Resolució de 31 de gener de 2001, resolc:
  
Primer
  
Modificar la quantia del crèdit destinat a finançar estades en balnearis de la Comunitat Valenciana per a 2001 com a continuació es detalla:
  
1. Denominació: Termalisme Social.
  
2. Línia de subvenció: T1735/01
  
3. Consignació pressupostària: increment de 7.206.193 PTA (43.310,10 euros) i passa de 056.430.522 PTA (813.132,15 euros) a 933.415.177 PTA (856.442,25 euros).
  
Segon
  
Publicar aquesta resolució en el Diari Oficial de la Generalitat Valenciana.